*Jn13,1 A húsvét ünnepe előtt Jézus jól tudva, hogy eljött az ő órája, amelyben át kell mennie e világból az Atyához, jóllehet szerette övéit e világban, szerette őket mindvégig.*

Jézus már előre tudta mi következik. Talán mi magunk is jártunk már úgy, jó lenne előre tudni mi következik és utólag arra a következtetésre jutunk: jobb hogy nem tudtam. Jézus esetében természetesnek vesszük hogy tudta - és az is – de mit is tudott előre? Elmegy e világból, de milyen módos is? Kereszthalál által. Elhagyatva az Atyától, kínok között, megszégyenítve, megalázva, hazug módon megvádolva, bűntetve azért, amit nem is Ő tett.

Az „erő” mindezek elviseléséhez a szeretet volt. Szeretet az Atya iránt és szeretet az emberek iránt. A „*szerette őket mindvégig”* kijelentés tartalma Jézus esetében nem ér véget a halálnál, hanem tovább hat az örökkévalóságban is. Jézus szereti övéit a végtelen”végéig”, azaz örökké. Részese vagy ennek a kimondhatatlan, felfoghatatlan szeretetnek? *Vadon Gyula*